《题赵承旨竹居图》
元代·马麟

魏国图书天下无，当时声价满皇都。万篇文绣垂金薤，一段冰皇置玉壶。

碧海春深龙出蛰，丹山月白凤生雏。看云忽起苕溪梦，便欲乘舟访五湖。

作者简介：昆山东沧人，字公振，一字国瑞。嗜读书。元季避兵松江，筑室鉴池，有田园花木之趣，日诵经史。遇佳客往来，则觞咏不辍。有《公振集》。